Na podlagi sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22 in 57/25 - ZF) Vlada Republike Slovenije izdaja


UREDBO
 o izvajanju Uredbe (EU) o vzpostavitvi okvira za določitev zahtev za okoljsko primerno zasnovo za trajnostne izdelke

I. SPLOŠNE DOLOČBE

1. člen
(vsebina)

(1) S to uredbo se za izvajanje Uredbe (EU) 2024/1781 Evropskega parlamenta in Sveta z dne 13. junija 2024 o vzpostavitvi okvira za določitev zahtev za okoljsko primerno zasnovo za trajnostne izdelke, spremembi Direktive (EU) 2020/1828 in Uredbe (EU) 2023/1542 ter razveljavitvi Direktive 2009/125/ES (UL L št. 2024/1781 z dne 28. 6. 2024), zadnjič popravljena s Popravkom Uredbe (EU)   2024/1781 Evropskega parlamenta in Sveta z dne 13. junija 2024 o vzpostavitvi okvira za določitev zahtev za okoljsko primerno zasnovo za trajnostne izdelke, spremembi Direktive (EU) 2020/1828 in Uredbe (EU) 2023/1542 ter razveljavitvi Direktive 2009/125/ES (UL L št. 2025/90356 z dne 28. 4. 2025) (v nadaljnjem besedilu: Uredba 2024/1781/EU) določajo pristojni organi, nadzor in sankcije za kršitev Uredbe 2024/1781/EU.

(2) Ta uredba se ne uporablja za zahteve glede izdelkov, povezanih z energijo, ki jih ureja zakon, ki ureja učinkovito rabo energije. 

2. člen
(pristojni organi)

(1) Pristojni organ za izvajanje Uredbe 2024/1781/EU je ministrstvo, pristojno za trg.

(2) Ne glede na prejšnji odstavek je za izvajanje:
· zahtev za okoljsko primerno zasnovo izdelkov iz II. poglavja Uredbe 2024/1781/EU pristojno ministrstvo, pristojno za okolje;
· zahtev za zelena javna naročila iz 65. člena Uredbe 2024/1781/EU pristojno ministrstvo, pristojno za javna naročila. 

(3) Priglasitveni organ iz 49. člena Uredbe 2024/1781/EU je ministrstvo, pristojno za trg.
 

3. člen
(jezik)

[bookmark: _Hlk190247065]Informacije iz osmega odstavka 7. člena, navodila iz sedmega odstavka 27. člena, iz četrtega odstavka 29. člena in iz točke (b) drugega odstavka 30. člena ter EU izjava o skladnosti iz 44. člena   Uredbe 2024/1781/EU morajo biti v slovenskem jeziku. 

II. INŠPEKCIJSKI NADZOR

4. člen
(pristojni inšpekcijski organi)

[bookmark: _Hlk166488588](1) Nadzor nad dostopnostjo na trgu, dajanjem na trg in dajanjem v uporabo izdelkov v skladu z Uredbo 2024/1781/EU in to uredbo opravlja inšpektorat, pristojen za nadzor trga (v nadaljnjem besedilu: tržni inšpektorat).

(2) Ne glede na prejšnji odstavek nadzor na trgu nad izvajanjem zahtev, ki se nanašajo na skrb vzbujajoče snovi, opravlja inšpekcija, pristojna za kemikalije.   

(3) Ne glede na prvi odstavek tega člena nadzor nad zahtevami v zvezi z uničenjem neprodanih izdelkov iz VI. poglavja Uredbe 2024/1781/EU, razen prvega odstavka 24. člena, opravlja inšpektorat, pristojen za okolje. 


III. PREKRŠKI GLEDE DAJANJA IZDELKOV NA TRG IN V UPORABO

5. člen
(prekrški proizvajalcev)

(1) Z globo od 3.000 do 40.000 eurov se kaznuje za prekršek pravna oseba, ki kot proizvajalec izdelka, zajetega v delegiranem aktu Uredbe 2024/1781/EU pri dajanju izdelkov na trg ali v uporabo: 
1. [bookmark: _Hlk188533735][bookmark: _Hlk172103739]v nasprotju s točko (a) prvega odstavka 27. člena Uredbe 2024/1781/EU ne zagotovi, da so izdelki zasnovani in izdelani v skladu z zahtevami glede učinkovitosti iz delegiranih aktov, sprejetih na podlagi 4. člena Uredbe 2024/1781/EU; 
2. v nasprotju s točko (b) prvega odstavka 27. člena Uredbe 2024/1781/EU ne zagotovi, da izdelke spremljajo informacije, zahtevane na podlagi 7. člena Uredbe 2024/1781/EU in v delegiranih aktih, sprejetih na podlagi 4. člena Uredbe 2024/1781/EU;
3. v nasprotju s točko (c) prvega odstavka  27. člena Uredbe 2024/1781/EU ne zagotovi, da je na voljo digitalni potni list izdelka v skladu z 9. členom Uredbe 2024/1781/EU in delegiranimi akti, sprejetimi na podlagi 4. člena Uredbe 2024/1781/EU, vključno z varnostno kopijo zadnje posodobljene različice digitalnega potnega lista izdelka, ki jo hrani ponudnik storitve digitalnega potnega lista izdelka v skladu s četrtim odstavkom 10. člena Uredbe 2024/1781/EU;
4. v nasprotju z drugim odstavkom 27. člena Uredbe 2024/1781/EU pred dajanjem izdelka, zajetega v delegiranem aktu, sprejetem na podlagi 4. člena Uredbe 2024/1781/EU, na trg ali v uporabo ne izvede ustreznega postopka ugotavljanja skladnosti izdelka, zajetega v delegiranem aktu sprejetem na podlagi 4. člena Uredbe 2024/1781/EU  oziroma ne zagotovi, da se ta postopek izvede ali ne pripravi zahtevane  tehnične dokumentacije;
5. v nasprotju z drugim odstavkom  27. člena Uredbe 2024/1781/EU  za izdelek, zajet v delegiranem aktu, sprejetem na podlagi 4. člena Uredbe 2024/1781/EU ne pripravi EU izjave o skladnosti v skladu z 44. členom Uredbe 2024/1781/EU ali ne namesti oznake CE v skladu s 46. členom Uredbe 2024/1781/EU ali ne zagotovi oznake v skladu z alternativnimi pravili sprejetimi na podlagi točke (d) šestega odstavka 4. člena Uredbe 2024/1781/EU;  
6. v nasprotju s tretjim odstavkom 27. člena Uredbe 2024/1781/EU ne hrani EU izjave o skladnosti in tehnične dokumentacije še deset let po tem, ko je bil izdelek dan na trg ali v uporabo, razen če je bilo v delegiranem aktu, sprejetem na podlagi 4. člena Uredbe 2024/1781/EU določeno drugačno obdobje;
7. v nasprotju s četrtim odstavkom 27. člena Uredbe 2024/1781/EU ne zagotovi, da izdelki, zajeti v delegiranem aktu, sprejetem na podlagi 4. člena Uredbe 2024/1781/EU, ki so del serijske proizvodnje, ostanejo skladni z veljavnimi zahtevami, oziroma po spremembi proizvodnega postopka, zasnove izdelka, njegovih značilnosti, ali veljavnih tehničnih specifikacij, ne izvede ponovnega ugotavljanja skladnosti oziroma ne zagotovi njegove izvedbe; 
8. v nasprotju s petim odstavkom 27. člena Uredbe 2024/1781/EU ne zagotovi, da so izdelki zajeti v delegiranem aktu, sprejetem na podlagi 4. člena Uredbe 2024/1781/EU, označeni s številko tipa, številko serije, serijsko številko ali drugim identifikacijskim elementom, kadar velikost ali narava izdelka tega ne dopušča, pa ne zagotovi zahtevanih informacij na embalaži ali v dokumentu, priloženem izdelku;
9. v nasprotju s šestim odstavkom 27. člena Uredbe 2024/1781/EU, za izdelek, zajet v delegiranem aktu, sprejetem na podlagi 4. člena Uredbe 2024/1781/EU, ne navede svojih kontaktnih podatkov, to je svojega imena, registriranega trgovskega imena ali registrirane blagovne znamke, poštnega naslova in elektronskega komunikacijskega sredstva in enotne kontaktne točke, kjer je proizvajalec dosegljiv na javnem delu digitalnega potnega lista izdelka ali – kadar to ni mogoče – na embalaži ali izdelku priloženem dokumentu jasno, razumljivo in čitljivo;
10. v nasprotju s sedmim odstavkom 27. člena Uredbe 2024/1781/EU, za izdelek, zajet v delegiranem aktu, sprejetem na podlagi 4. člena Uredbe 2024/1781/EU:
a. ne zagotovi, da so izdelku priložena jasna, lahko razumljiva in čitljiva digitalna navodila v slovenskem jeziku, ki morajo vključevati vsaj informacije iz drugega odstavka, točke (b)(ii) 7. člena Uredbe 2024/1781/EU; 
b. ne zagotovi v papirni obliki in v slovenskem jeziku priloženih varnostnih informacij in navodil v jedrnati obliki, ki so pomembna za zdravje in varnost strank in drugih zadevnih akterjev; 
c. ne vključi digitalnih navodil v digitalni potni list izdelka in jih ne da na voljo prek ustreznega nosilca podatkov ali, kadar se pravila o digitalnem potnem listu izdelka ne uporabljajo, na izdelku ali, kadar to ni mogoče, na njegovi embalaži ali v spremnem dokumentu ne navede, kako dostopati do digitalnih navodil,
d. ne predloži digitalnih navodil v obliki, ki omogoča njihov prenos in shranjevanje na elektronski napravi, tako da so uporabniku vedno na voljo, in ne zagotovi dostopnosti na spletu med pričakovano življenjsko dobo izdelka vsaj 10 let po tem, ko je bil izdelek dan na trg ali v uporabo;
e. na zahtevo stranke, ob nakupu ali največ 6 mesecev po njem v mesecu dni po prejemu take zahteve, brezplačno ne zagotovi papirnega izvoda digitalnih navodil;
11. v nasprotju z osmim odstavkom 27. člena Uredbe 2024/1781/EU nemudoma ne sprejme potrebnih korektivnih ukrepov za zagotovitev skladnosti, če meni ali utemeljeno domneva, da izdelek, ki ga je dal na trg ali v uporabo, ni skladen z zahtevami iz delegiranega akta, sprejetega na podlagi 4. člena Uredbe 2024/1781/EU, če brez nepotrebnega odlašanja ne sprejme potrebnega korektivnega ukrepa, da zagotovi skladnost izdelka, ali ga po potrebi nemudoma ne umakne ali odpokliče ali če nemudoma ne obvesti organov za nadzor trga držav članic, v katerih so omogočili dostopnost izdelka ali ga dali v uporabo, o domnevni neskladnosti in vseh sprejetih korektivnih ukrepih;
12. v nasprotju z devetim odstavkom 27. člena Uredbe 2024/1781/EU ne vzpostavi javno dostopnih komunikacijskih kanalov, kot so telefonska številka, elektronski naslov ali poseben razdelek na svojem spletišču, ne upošteva potrebe invalidov glede dostopnosti, da strankam omogočijo vložitev pritožb ali pomislekov v zvezi z morebitno neskladnostjo izdelkov, ne vodi registra pritožb in pomislekov, dokler je to potrebno za namene izvajanja Uredbe 2024/1781/EU, vendar ne dalj od petih let po njihovi vložitvi, in registra na zahtevo organa za nadzor trga ne da na voljo;
13. v nasprotju z desetim odstavkom 27. člena Uredbe 2024/1781/EU na podlagi obrazložene zahteve nadzornega organa ne zagotovi vseh potrebnih informacij in dokumentacije za dokazovanje skladnosti izdelka z zahtevami iz delegiranega akta, sprejetega na podlagi 4. člena Uredbe 2024/1781/EU, vključno s tehnično dokumentacijo, v jeziku ali jezikih, ki so nadzornemu organu zlahka razumljivi, v elektronski obliki, čim prej in v vsakem primeru najpozneje v petnajstih dneh od prejema zahteve nadzornega organa ali ne sodeluje z nadzornim organom v zvezi s kakršnim koli korektivnim ukrepom, sprejetim za odpravo vsakega primera neskladnosti z zahtevami iz delegiranega akta, sprejetega na podlagi 4. člena Uredbe 2024/1781/EU;
14. v nasprotju s prvim odstavkom 37. člena Uredbe 2024/1781/EU Evropski komisiji ne da na voljo informacij o količinah izdelka iz delegiranega akta, sprejetega na podlagi 4. člena Uredbe 2024/1781/EU.

(2) Z globo od 2.000 do 15.000 eurov se za prekršek iz prejšnjega odstavka kaznuje samostojni podjetnik posameznik ali posameznik, ki samostojno opravlja dejavnost. 

(3) Z globo od 1.200 do 4.000 eurov se za prekršek iz prvega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost.

6. člen
(prekrški pooblaščenih zastopnikov)

(1) Z globo od 3.000 do 40.000 eurov se za prekršek kaznuje pravna oseba, ki kot pooblaščeni zastopnik v nasprotju z drugim odstavkom 28. člena Uredbe 2024/1781/EU ne opravlja nalog, določenih v pooblastilu proizvajalca, in sicer:  
a) ne hrani EU izjave o skladnosti in tehnične dokumentacije tako, da sta na voljo nadzornim organom še deset let po tem, ko je bil izdelek zajet v delegiranem aktu, sprejetem na podlagi 4. člena Uredbe 2024/1781/EU dan na trg ali v uporabo, razen če je bilo v navedenem delegiranem aktu določeno drugačno obdobje; 
b) na zahtevo nadzornih organov ne sodeluje pri ukrepih za odpravo tveganja, ki jih povzroča izdelek zajet v delegiranem aktu, sprejetem na podlagi 4. člena Uredbe 2024/1781/EU, v okviru pooblastil pooblaščenega zastopnika;
c) nadzornemu organu na njegovo obrazloženo zahtevo ne predloži vseh informacij in dokumentacije, ki so potrebne, da se dokaže skladnost izdelka, zajetega v delegiranem aktu, sprejetem na podlagi 4. člena Uredbe 2024/1781/EU, v jeziku, ki ga ta organ brez težav razume, čim prej in vsekakor v 15 dneh po prejemu take zahteve;
č)  ne odpove pooblastila, če proizvajalec ravna v nasprotju s svojimi obveznostmi iz 
     Uredbe 2024/1781/EU.

(2) Z globo od 3.000 do 40.000 eurov se za prekršek kaznuje pravna oseba, ki kot pooblaščeni zastopnik v nasprotju s prvim odstavkom 37. člena Uredbe 2024/1781/EU Evropski komisiji ne da na voljo informacij o količinah izdelka iz delegiranega akta, sprejetega na podlagi 4. člena Uredbe 2024/1781/EU.

(3) Z globo od 2.000 do 15.000 eurov se za prekršek iz prvega in drugega odstavka tega člena kaznuje samostojni podjetnik posameznik ali posameznik, ki samostojno opravlja dejavnost.

(4) Z globo od 1.200 do 4.000 eurov se za prekršek iz prvega in drugega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost.

7. člen
(prekrški uvoznikov)

(1) Z globo od 3.000 do 40.000 eurov se za prekršek kaznuje pravna oseba, ki kot uvoznik:
1. v nasprotju s prvim odstavkom 29. člena Uredbe 2024/1781/EU da na trg izdelek, zajet v delegiranem aktu, sprejetem na podlagi 4. člena Uredbe 2024/1781/EU, ki ni skladen z zahtevami iz tega delegiranega akta; 
2. [bookmark: _Hlk188518861]v nasprotju z drugim odstavkom 29. člena Uredbe 2024/1781/EU pred dajanjem na trg ne zagotovi, da:
a) je proizvajalec izvedel ustrezen postopek ugotavljanja skladnosti in da je pripravil tehnično dokumentacijo;
b) izdelek spremljajo informacije, zahtevane na podlagi 7. člena in delegiranega akta, sprejetega na podlagi 4. člena Uredbe 2024/1781/EU;
c) je na voljo digitalni potni list izdelka v skladu z 9. členom in delegiranimi akti, sprejetimi na podlagi 4. člena Uredbe 2024/1781/EU, vključno z varnostno kopijo zadnje posodobljene različice digitalnega potnega lista izdelka, ki jo hrani ponudnik storitve digitalnega potnega lista izdelka v skladu s četrtim odstavkom 10. člena Uredbe 2024/1781/EU; 
3. [bookmark: _Hlk188518688]v nasprotju z drugim pododstavkom drugega odstavka 29. člena Uredbe 2024/1781/EU ne zagotovi, da ima izdelek, zajet v delegiranem aktu, sprejetem na podlagi 4. člena Uredbe 2024/1781/EU, zahtevano oznako CE iz 45. člena Uredbe 2024/1781/EU, kadar je primerno, v skladu s pravili in pogoji iz 46. člena Uredbe 2024/1781/EU, ali alternativno oznako skladnosti, kot je določeno v delegiranem aktu, sprejetem na podlagi točke (d) šestega odstavka 4. člena Uredbe 2024/1781/EU, in da so mu priloženi zahtevani dokumenti ter da je proizvajalec izpolnil zahteve iz petega in šestega odstavka 27. člena Uredbe 2024/1781/EU;
4. v nasprotju s tretjim pododstavkom drugega odstavka 29. člena Uredbe 2024/1781/EU da izdelek na trg ali v uporabo, čeprav meni ali utemeljeno domneva, da izdelek ni skladen z zahtevami iz delegiranih aktov, sprejetih na podlagi 4. člena Uredbe 2024/1781/EU ali preden se zagotovi skladnost z zahtevami;
5. v nasprotju s tretjim odstavkom 29. člena Uredbe 2024/1781/EU ne zagotovi, da ima izdelek, zajet v delegiranem aktu, sprejetem na podlagi 4. člena Uredbe 2024/1781/EU navedeno njegovo ime, registrirano trgovsko ime ali registrirano znamko, poštni naslov in elektronska komunikacijska sredstva, prek katerih je dosegljiv, in teh podatkov ne navede jasno, razumljivo in čitljivo: 
a) na javnem delu digitalnega potnega lista izdelka, kadar je to primerno, ter
b) na izdelku, ali kadar to ni mogoče, na embalaži, ali v dokumentu, ki je priložen izdelku;
6. v nasprotju s petim odstavkom 29. člena Uredbe 2024/1781/EU ne zagotovi, da v času, ko je odgovoren za izdelek, pogoji skladiščenja ali prevoza ne vplivajo negativno na skladnost izdelka z zahtevami iz veljavnega delegiranega akta, sprejetega na podlagi 4. člena Uredbe 2024/1781/EU; 
7. [bookmark: _Hlk172123066]v nasprotju s šestim odstavkom 29. člena Uredbe 2024/1781/EU brez nepotrebnega odlašanja ne sprejme potrebnih korektivnih ukrepov, da zagotovi skladnost izdelka z zahtevami iz veljavnega delegiranega akta, sprejetega na podlagi 4. člena Uredbe 2024/1781/EU, ali ga po potrebi ne umakne s trga ali odpokliče, če meni ali utemeljeno domneva, da izdelek, ki ga je dal na trg, ni skladen ter nemudoma ne obvesti organov za nadzor trga držav članic, v katerih so dali izdelek na voljo, o domnevni neskladnosti in kakršnem koli sprejetem korektivnem ukrepu;
8. v nasprotju s sedmim odstavkom 29. člena Uredbe 2024/1781/EU ne hrani izvoda EU izjave o skladnosti, da je na voljo nadzornim organom, ali ne zagotovi, da je tehnična dokumentacija na zahtevo teh organov na voljo še deset let po tem, ko je bil izdelek  zajet v delegiranem aktu iz 4. člena Uredbe 2024/1781/EU dan na trg ali v uporabo, razen če je v navedenem delegiranem aktu določeno drugače obdobje;
9. v nasprotju z osmim odstavkom 29. člena Uredbe 2024/1781/EU, na podlagi obrazložene zahteve pristojnega nadzornega organa, čim prej in v vsakem primeru najpozneje v  petnajstih dneh od prejema zahteve navedenega organa, ne zagotovi vseh informacij in dokumentacije, potrebne za dokazovanje skladnosti, vključno s tehnično dokumentacijo, v papirni ali elektronski obliki, v jeziku, ki ga navedeni organ brez težav razume, za izdelke, zajete v delegiranem aktu, sprejetem na podlagi 4. člena Uredbe 2024/1781/EU;
10. v nasprotju s prvim odstavkom 37. člena Uredbe 2024/1781/EU Evropski komisiji ne da na voljo informacij o količinah izdelka iz delegiranega akta, sprejetega na podlagi 4. člena Uredbe 2024/1781/EU.

(2) Z globo od 2.000 do 15.000 eurov se za prekršek iz prejšnjega odstavka kaznuje samostojni podjetnik posameznik ali posameznik, ki samostojno opravlja dejavnost kot uvoznik.

(3) Z globo od 1.200 do 4.000 eurov se za prekršek iz prvega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost kot uvoznik.

[bookmark: _Hlk157162597]8. člen
(prekrški distributerjev)

(1) Z globo od 1.200 do 3.000 eurov se za prekršek kaznuje pravna oseba, ki kot distributer:
 
1. [bookmark: _Hlk188538043]v nasprotju s prvim odstavkom 30. člena Uredbe 2024/1781/EU pri omogočanju dostopnosti izdelka, zajetega v delegiranem aktu, sprejetem na podlagi 4. člena Uredbe 2024/1781/EU, na trgu ne ravna skrbno v zvezi z zahtevami iz veljavnih delegiranih aktov;
2. v nasprotju z drugim odstavkom 30. člena Uredbe 2024/1781/EU, preden omogoči dostopnost izdelka, zajetega v delegiranem aktu, sprejetem na podlagi 4. člena Uredbe 2024/1781/EU, na trgu ne preveri, ali:
a) je izdelek opremljen z oznako CE v skladu s 45. in 46. členom Uredbe 2024/1781/EU ali alternativno oznako skladnosti, sprejeto v skladu s točko (d) šestega odstavka 4. člena Uredbe 2024/1781/EU in je po potrebi označen ali povezan z digitalnim potnim listom izdelka v skladu z navedenim delegiranim aktom;
b) so izdelku priloženi zahtevani dokumenti in digitalna navodila v slovenskem jeziku ter da so taka navodila jasna, razumljiva in čitljiva ter vključujejo vsaj informacije iz točke (b)(ii) drugega odstavka 7. člena, kot so določene v delegiranem aktu, sprejetem na podlagi 4. člena Uredbe 2024/1781/EU;
c) [bookmark: _Hlk188536524]je proizvajalec izpolnil zahteve iz petega in šestega odstavka 27. člena oziroma je uvoznik izpolnil zahteve iz tretjega odstavka 29. člena Uredbe 2024/1781/EU;
3. v nasprotju s prvim pododstavkom tretjega odstavka 30. člena Uredbe 2024/1781/EU omogoči dostopnost izdelka na trgu čeprav meni ali utemeljeno domneva, da izdelek ni skladen z zahtevami iz veljavnih delegiranih aktov, sprejetih na podlagi 4. člena Uredbe 2024/1781/EU, ali njegov proizvajalec ne izpolnjuje zahtev iz navedenega akta, dokler se ne zagotovi njegova skladnost z zahtevami:
4. v nasprotju z drugim pododstavkom tretjega odstavka 30. člena Uredbe 2024/1781/EU  ne zagotovi, da v času, ko je odgovoren za izdelek, pogoji skladiščenja ali prevoza ne vplivajo negativno na skladnost izdelka z zahtevami iz veljavnih delegiranih aktov, sprejetih na podlagi 4. člena Uredbe 2024/1781/EU;
5. v nasprotju s prvim pododstavkom četrtega odstavka 30. člena Uredbe 2024/1781/EU, čeprav meni ali utemeljeno domneva, da izdelek, katerega dostopnost na trgu je omogočil, ni skladen z zahtevami iz veljavnih delegiranih aktov, sprejetih na podlagi 4. člena Uredbe 2024/1781/EU, ne zagotovi sprejetja korektivnega ukrepa, potrebnega za zagotovitev skladnosti izdelka, za njegov umik ali po potrebi odpoklic;
6. v nasprotju z drugim pododstavkom četrtega odstavka 30. člena Uredbe 2024/1781/EU nemudoma ne obvesti organov za nadzor trga držav članic, v katerih je dal izdelek na voljo, o domnevni neskladnosti in kakršnem koli sprejetem korektivnem ukrepu;
7. v nasprotju s petim odstavkom 30. člena Uredbe 2024/1781/EU na podlagi obrazložene zahteve nadzornega organa ne posreduje vseh informacij in dokumentacije, do katerih imajo dostop in ki so potrebne za dokazovanje skladnosti izdelka, teh informacij in dokumentacije ne predloži v papirni ali elektronski obliki najpozneje v 15 dneh od prejema zahteve nadzornega organa in ne sodeluje z nadzornim organom v zvezi z vsemi korektivnimi ukrepi, sprejetimi za odpravo vsakega primera neskladnosti z zahtevami iz veljavnega delegiranega akta, sprejetega na podlagi 4. člena Uredbe 2024/1781/EU.
(2) Z globo od 800 do 3.000 eurov se za prekršek iz prejšnjega odstavka kaznuje samostojni podjetnik posameznik ali posameznik, ki samostojno opravlja dejavnost kot distributer.

(3) Z globo od 200 do 400 eurov se za prekršek iz prvega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost kot distributer.

9. člen
(prekrški trgovcev)

(1) Z globo od 3.000 do 40.000 eurov se za prekršek kaznuje pravna oseba, ki kot trgovec:

1. v nasprotju s prvim odstavkom 31. člena Uredbe 2024/1781/EU ne zagotovi, da imajo njegove stranke in potencialne stranke dostop do vseh ustreznih informacij, ki spremljajo izdelke, kot je zahtevano v delegiranih aktih, sprejetih na podlagi 4. člena Uredbe 2024/1781/EU, vključno v primeru prodaje na daljavo;
2. v nasprotju z drugim odstavkom 31. člena Uredbe 2024/1781/EU ne zagotovi, da je digitalni potni list izdelka strankam in potencialnim strankam enostavno dostopen, tudi v primeru prodaje na daljavo, kot je določeno v točki (e) drugega odstavka 9. člena Uredbe 2024/1781/EU;
3. v nasprotju s tretjim odstavkom 31. člena Uredbe 2024/1781/EU tudi v primeru prodaje na daljavo: 
a) strankam in potencialnim strankam na viden način ne prikaže znakov v skladu s točko (b) ali (c) prvega odstavka 32. člena Uredbe 2024/1781/EU;
b) se v vizualnih oglasih ali tehničnem promocijskem gradivu za določen model v skladu z veljavnimi delegiranimi akti, sprejetimi na podlagi 4. člena Uredbe 2024/1781/EU ne sklicuje na informacije, vključene na znakih, ki so jim bili zagotovljeni v skladu s točko (b) ali (c) prvega odstavka 32. člena Uredbe 2024/1781/EU;
c) daje ali prikazuje druge znake, oznake, simbole ali napise, ki bi lahko zavajali ali zmedli stranke in potencialne stranke, v zvezi z informacijami o zahtevah za okoljsko primerno zasnovo, vključenimi na znaku.

(2) Z globo od 2.000 do 15.000 eurov se za prekršek iz prejšnjega odstavka kaznuje samostojni podjetnik posameznik ali posameznik, ki samostojno opravlja dejavnost kot trgovec.

(3) Z globo od 1.200 do 4.000 eurov se za prekršek iz prvega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost kot trgovec.

10. člen
(prekrški v zvezi z znaki)

Z globo od 1.200 do 3.000 eurov se za prekršek kaznuje gospodarski subjekt, ki daje na trg ali v uporabo izdelke, za katere delegiran akt, sprejet na podlagi 4. člena Uredbe 2024/1781/EU, zahteva znak iz 16. člena Uredbe 2024/1781/EU:
 
1. v nasprotju s prvim odstavkom 32. člena Uredbe 2024/1781/EU:
a) ne zagotovi, da je vsaka posamezna enota izdelka brezplačno opremljena z natisnjenimi znaki;
b) nemudoma, v vsakem primeru pa v petih delovnih dneh po zahtevi, trgovcu brezplačno ne pošlje natisnjenih znakov ali njihove digitalne kopije;
c) ne zagotovi, da so njegovi znaki točni ali ne predloži zadostne tehnične dokumentacije, ki omogoča oceno točnosti njihovih znakov.
 
2. v nasprotju z drugim odstavkom 32. člena Uredbe 2024/1781/EU: 
a) v vizualnih oglasih ali tehničnem promocijskem gradivu za določen model v skladu z veljavnim delegiranim aktom, sprejetim na podlagi 4. člena Uredbe 2024/1781/EU, ne navede sklica na informacije, vključene na znaku;
b) daje ali prikazuje druge znake, oznake, simbole ali napise, ki bi lahko zavajali ali zmedli stranke ali potencialne stranke v zvezi z informacijami o zahtevah za okoljsko primerno zasnovo, vključenimi na znaku.

11. člen
(prekrški ponudnikov storitev odpremnih skladišč)

(1) Z globo od 1.200 do 3.000 eurov se za prekršek kaznuje pravna oseba, ki kot ponudnik storitev odpremnega skladišča v nasprotju s 33. členom Uredbe 2024/1781/EU za izdelke, s katerimi ravna in so zajeti v delegiranem aktu, sprejetem na podlagi 4. člena Uredbe 2024/1781/EU, ne zagotovi, da pogoji skladiščenja, pakiranja, naslavljanja ali odpreme ne vplivajo negativno na skladnost izdelkov z navedenim delegiranim aktom.

(2) Z globo od 800 do 3.000 eurov se za prekršek iz prejšnjega odstavka kaznuje samostojni podjetnik posameznik ali posameznik, ki samostojno opravlja dejavnost.

(3) Z globo od 200 do 400 eurov se za prekršek iz prvega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost.

12. člen
(prekrški ponudnikov spletnih tržnic in spletnih iskalnikov)

(1) Z globo od 1.200 do 3.000 eurov se za prekršek kaznuje pravna oseba, ki kot ponudnik spletnih tržnic in spletnih iskalnikov:
1. v nasprotju s prvim odstavkom 35. člena Uredbe 2024/1781/EU na zahtevo nadzornih organov ne sodeluje pri odpravi ali, če to ni mogoče, ublažitvi neskladnosti, do katere pride zaradi izdelka, ki je v prodaji ali je bil prodajan prek njihovih spletnih storitev;
2. v nasprotju s tretjim odstavkom 35. člena Uredbe 2024/1781/EU ne vzpostavi enotne kontaktne točke za namene neposredne komunikacije z nadzornimi organi v zvezi z vprašanji skladnosti z zahtevami iz Uredbe 2024/1781/EU.

(2) Z globo od 800 do 3.000 eurov se za prekršek iz prejšnjega odstavka kaznuje samostojni podjetnik posameznik ali posameznik, ki samostojno opravlja dejavnost.

(3) Z globo od 200 do 400 eurov se za prekršek iz prvega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost.

13. člen
(prekrški gospodarskih subjektov glede neprodanih potrošniških izdelkov)

(1) Z globo od 1.200 do 3.000 eurov se za prekršek kaznuje pravna oseba, ki:
1. v nasprotju s prvim odstavkom 24. člena Uredbe 2024/1781/EU ne razkrije informacij o zavrženih neprodanih izdelkih;
2. v nasprotju z drugim odstavkom 24. člena Uredbe 2024/1781/EU Komisiji ali nadzornemu organu ne zagotovi vseh informacij in dokumentacije, potrebne za dokazovanje dobave in prejema zavrženih izdelkov, razkritih na podlagi točke (c) prvega odstavka 26. člena Uredbe 2024/1781/EU ali, kadar je ustrezno, informacije, potrebne za uveljavljanje uporabe izjeme na podlagi petega odstavka 25. člena Uredbe 2024/1781/EU in teh informacij in dokumentacije ne predloži v papirni ali elektronski obliki v 30 dneh od prejema zahteve.  

(2) Z globo od 800 do 3.000 eurov se za prekršek iz prejšnjega odstavka kaznuje samostojni podjetnik posameznik ali posameznik, ki samostojno opravlja dejavnost.

(3) Z globo od 200 do 400 eurov se za prekršek iz prvega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost.

14. člen
(prekrški gospodarskih subjektov glede uničenja neprodanih potrošniških izdelkov)

(1) Z globo od 1.200 do 3.000 eurov se za prekršek kaznuje pravna oseba, ki kot gospodarski subjekt v zvezi z izdelkom, za katerega velja Uredba 2024/1781/EU, v nasprotju s prvim odstavkom 25. člena Uredbe 2024/1781/EU uniči potrošniške izdelke ali  v nasprotju z drugim odstavkom 25. člena Uredbe 2024/1781/EU uniči potrošniške izdelke, ki so ji bili dobavljeni z namenom izogibanja tej prepovedi.

(2) Z globo od 800 do 3.000 eurov se za prekršek iz prejšnjega odstavka kaznuje samostojni podjetnik posameznik ali posameznik, ki samostojno opravlja dejavnost.

(3) Z globo od 200 do 400 eurov se za prekršek iz prvega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost.

15. člen
(prekrški gospodarskih subjektov glede obveščanja pri prodaji na daljavo)

(1) Z globo od 1.200 do 3.000 eurov se za prekršek kaznuje pravna oseba, ki kot gospodarski subjekt pri tem, ko omogoči, da je izdelek, zajet v delegiranem aktu, sprejetem na podlagi 4. člena Uredbe 2024/1781/EU na trgu dostopen prek prodaje na daljavo:
1. v nasprotju s prvim odstavkom 36. člena Uredbe 2024/1781/EU ne poskrbi, da so v ponudbi izdelka jasno in vidno navedene vsaj naslednje informacije:
a) ime, registrirano trgovsko ime ali registrirana znamka proizvajalca ter poštni in elektronski naslov, na katerem je proizvajalec dosegljiv;
b) če proizvajalec nima sedeža v Uniji, ime, poštni in elektronski naslov in telefonsko številko gospodarskega subjekta s sedežem v Uniji v smislu drugega odstavka 4. člena Uredbe 2019/1020/EU;
c) informacije, na podlagi katerih je mogoče izdelek identificirati, vključno z njegovo sliko, njegovo vrsto in katero koli drugo identifikacijsko oznako izdelka;
2. v nasprotju s prvim pododstavkom drugega odstavka 36. člena Uredbe 2024/1781/EU na obrazloženo zahtevo organa za nadzor trga ne predloži: 
a) imena vsakega gospodarskega subjekta, ki mu je dobavil izdelek, zajet v delegiranem aktu, sprejetem na podlagi 4. člena Uredbe 2024/1781/EU;
b) imena vsakega gospodarskega subjekta, ki mu je sam dobavil take izdelke, vključno s količinami in natančnimi modeli teh izdelkov;
3. v nasprotju z drugim pododstavkom drugega odstavka 36. člena Uredbe 2024/1781/EU ne zagotovi, da lahko informacije iz prejšnje točke predloži še 10 let po tem, ko so mu bili zadevni izdelki dobavljeni, in še 10 let po tem, ko je take izdelke dobavil, razen če je v delegiranem aktu sprejetem na podlagi 4. člena Uredbe 2024/1781/EU, določen drugačen rok ali teh informacij v papirni ali elektronski obliki ne predloži v 15 dneh po prejemu zahteve nadzornega organa.

(2) Z globo od 800 do 3.000 eurov se za prekršek iz prejšnjega odstavka kaznuje samostojni podjetnik posameznik ali posameznik, ki samostojno opravlja dejavnost.

(3) Z globo od 200 do 400 eurov se za prekršek iz prvega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost.

16. člen
(prekrški akterjev v dobavni verigi)

(1) Z globo od 1.200 do 3.000 eurov se za prekršek kaznuje pravna oseba, ki kot akter v dobavni verigi za izdelke, zajete v delegiranem aktu, sprejetem na podlagi 4. člena Uredbe 2024/1781/EU v nasprotju z 38. členom Uredbe 2024/1781/EU:  
1. proizvajalcem, priglašenim organom in pristojnim nadzornim organom na zahtevo in brezplačno ne predloži ustreznih razpoložljivih informacij o izdelkih, ki jih dobavlja ali storitvah, ki jih zagotavlja;
2. če informacij iz prejšnje točke ni, proizvajalcem ne dovoli, da ocenijo izdelke, ki jih dobavlja, ali storitve, ki jih zagotavlja, in tem proizvajalcem ne omogoči dostopa do ustreznih dokumentov ali obratov;
3. priglašenim organom in pristojnim nadzornim organom ne omogoči, da preverijo točnost ustreznih informacij, ki se nanašajo na njegove dejavnosti.
(2) Z globo od 800 do 3.000 eurov se za prekršek iz prejšnjega odstavka kaznuje samostojni podjetnik posameznik ali posameznik, ki samostojno opravlja dejavnost.
(3) Z globo od 200 do 400 eurov se za prekršek iz prvega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost.

17. člen
(višina globe v hitrem prekrškovnem postopku)

Za prekrške iz te uredbe se sme v hitrem postopku izreči globa v znesku, ki je višji od najnižje predpisane globe, določene s to uredbo.


IV. KONČNA DOLOČBA 
[bookmark: _Hlk177037986]
18. člen
(začetek veljavnosti)

Ta uredba začne veljati petnajsti dan po objavi v Uradnem listu Republike Slovenije.

OBRAZLOŽITEV

K 1. členu (vsebina uredbe):
S predlagano uredbo se ureja izvajanje Uredbe (EU) 2024/1781 o vzpostavitvi okvira za določitev zahtev za okoljsko primerno zasnovo za trajnostne izdelke, in sicer se določajo pristojni organi za izvajanje, nadzor, prekrški in kazenske določbe. 
Drugi odstavek določa, da predlagana uredba ne velja za izdelke na trgu in v uporabi, ki so povezani z energijo in učinkovito rabo energije, ker so urejeni z zakonom o učinkoviti rabi energije.  Izjemo je treba opredeliti, ker se Uredba 2024/1781 nanaša tudi na  zahteve za izdelke glede  učinkovite rabe energije, ki so bile do uveljavitve Uredbe 2024/1781 urejene z Direktivo 2009/125/ES o vzpostavitvi okvira za določanje zahtev za okoljsko primerno zasnovo izdelkov, povezanih z energijo, ki je bila v slovenski prav red prenesena z Zakonom o učinkoviti rabi energije Uradni list RS, št. 158/20).  V pripravi je  nov zakon o učinkoviti rabi energije, ki bo uskladil področje zahtev za okoljsko primerno zasnovo izdelkov, povezanih z energijo z Uredbo 2024/1781.

K 2. členu (pristojni organi):

Prvi odstavek 2. člena predlagane uredbe določa, da je pristojni organ za izvajanje Uredbe 2024/1781/EU ministrstvo, pristojno za trg. 

Drugi odstavek 2. člena predlagane uredbe določa, da je za izvajanje zahtev za okoljsko primerno zasnovo izdelkov pristojno ministrstvo, pristojno za okolje. Okoljsko primerna zasnova izdelkov pomeni vključitev vidikov okoljske trajnostnosti v značilnosti izdelka in postopke, ki potekajo v celotni vrednostni verigi izdelka. Nadalje drugi odstavek določa, da je za izdelke povezane z energijo pristojno ministrstvo, pristojno za energijo, ki je že sedaj pristojno za izvajane Direktive 2009/125/ES o vzpostavitvi okvira za določanje zahtev za okoljsko primerno zasnovo izdelkov, povezanih z energijo, ki jo bo postopoma nadomestila Uredba 2024/1781/EU. Za izvajanje zahtev iz 65. člena Uredbe 2024/1781/EU, ki določa zahteve v zvezi s trajnostjo za zelena javna naročila, je pristojno ministrstvo, pristojno za javna naročila.

Tretji odstavek  2. člena določa, da je priglasitveni organ iz 49. člena Uredbe 2024/1781/EU  ministrstvo, pristojno za trg. 49. člen Uredbe 2024/1781/EU določa, da morajo države članice določiti priglasitveni organ, pristojen za uvedbo in izvajanje potrebnih postopkov za ocenjevanje, spremljanje in priglasitev organov za ugotavljanje skladnosti.

K 3. členu (jezik)
Kot izhaja iz osmega odstavka 7. člena, sedmega odstavka 27. člena, četrtega odstavka 29. člena, točke (b) drugega odstavka 30. člena Uredbe 2024/1781/EU, ki določajo obveznosti gospodarskih subjektov glede zagotavljanja informacij glede trajnosti izdelkov, navodil za uporabo, je v 3. členu predlagane uredbe določeno, da morajo biti te informacije, namenjene končnim uporabnikom in pristojnim organom, v slovenskem jeziku. V slovenskem jeziku mora biti tudi EU izjava o skladnosti iz 44. člena Uredbe 2024/1781/EU.

K 4. členu (inšpekcijski nadzor na trgu in v uporabi)
V 4. členu predlagane uredbe so določeni organi za nadzor na trgu in v uporabi. Nadzor v delu, ki se nanaša na dajanje trajnostnih izdelkov na trg in omogočanje dostopnosti na trgu in v uporabi, bo izvajal Tržni inšpektorat Republike Slovenije. Nadzor nad skrb vzbujajočimi snovmi, katerih vsebnost v izdelkih je omejena, bo izvajala inšpekcija, pristojna za kemikalije, to je Urad RS za kemikalije, Inšpekcija za kemikalije. Nadzor nad zahtevami glede uničenja neprodanih izdelkov iz VI poglavja Uredbe 2024/1781/EU, bo izvajal inšpektorat, pristojen za okolje, to je Inšpektorat RS za okolje in prostor. 


IV. PREKRŠKI GLEDE DAJANJA IZDELKOV NA TRG IN V UPORABO
Za izvajanje 74. člena Uredbe 2024/1781/EU (določitev kazni za kršitve) so v 5 do 16. členu predlagane uredbe določene globe za kršitve določil Uredbe 2024/1781/EU. Globe so določene sorazmerno za vse kategorije kršilcev in predpisane v razponu glede na status gospodarskega subjekta

K 5. členu (prekrški, ki se nanašajo na proizvajalce)
V predlogu 5. člena so določene globe, ki se nanašajo na prekrške proizvajalca. Proizvajalec je vsaka fizično ali pravna oseba, ki izdela izdelek ali ki poskrbi za zasnovo oziroma izdelavo izdelka in ki tak izdelek trži pod svojim imenom ali znamko. Prekrški proizvajalca so določeni glede na obveznosti proizvajalcev, določene v 27. členu Uredbe 2024/1781/EU za izdelke, zajete v delegiranih aktih sprejetih na podlagi 4. člena Uredbe 2024/1781/EU. Nabor obveznosti proizvajalca je najširši, njegova odgovornost največja, saj  proizvajalec najbolj pozna postopek izdelave in le on lahko zagotovi proizvodnjo trajnostno ustreznega izdelka.
K 6. členu (prekrški, ki se nanašajo na pooblaščene zastopnike)
V predlogu 6. člena so določene globe, ki se nanašajo na prekrške pooblaščene zastopnike. Pooblaščeni zastopnik je vsaka fizična ali pravna oseba s sedežem v EU, ki jo je proizvajalec pisno pooblastil, da v njegovem imenu izvaja določene naloge, povezane z obveznostmi proizvajalca na podlagi Uredbe 2024/1781/EU. Obveznosti, ki jih pooblaščeni zastopnik izvaja v imenu proizvajalca so določene v 28. členu Uredbe 2024/1781/EU, kjer je tudi določeno, da zasnova izdelkov, priprava informacij in priprava digitalnega potnega lista, ki morajo izdelek spremljati  ne more biti del pooblastila, prav tako proizvajalec na pooblaščenega zastopnika ne more prenesti odgovornosti za pripravo tehnične dokumentacije. 
K 7. členu (prekrški, ki se nanašajo na uvoznike)
Predlagani 7. člen določa višino globe za prekrške, ki se nanašajo na kršitve obveznosti uvoznikov, kot so določene v 29. členu Uredbe 2024/1781/EU. Uvoznik je vsaka fizična ali pravna oseba s sedežem v EU, ki da na trg EU izdelek iz tretje države, njegove obveznosti pa temeljijo na obveznostih proizvajalca. Uvoznik mora zagotoviti, da je proizvajalec pravilno izpolnil svoje obveznosti, saj lahko da na trg EU samo izdelke, ki so skladni z zahtevami iz Uredbe 2024/1781/EU.
K 8. členu (prekrški, ki se nanašajo na distributerje)
Predlagani 8. člen določa višino globe za prekrške, ki se nanašajo na kršitve obveznosti za distributerje, kot so določene v 30. členu Uredbe 2024/1781/EU. Distributer je fizična ali pravna oseba v dobavni verigi, razen proizvajalca ali uvoznika, ki omogoča dostopnost izdelka na trgu. Distributerji imajo posebne obveznosti in imajo ključno vlogo pri nadzoru trga.
K 9. členu (prekrški, ki se nanašajo na trgovce)
Predlagani 9. člen določa višino globe za prekrške, ki se nanašajo na kršitve obveznosti za trgovce, kot so določene v 31. členu Uredbe 2024/1781/EU. Trgovec je distributer ali katera koli druga fizična ali pravna oseba, ki izdelke končnim uporabnikom v okviru gospodarske dejavnosti ponuja naprodaj, v najem ali v nakup s pridržanim lastništvom ali jih razstavlja, vključno s prodajo na daljavo, in zajema tudi vsako fizično ali pravno osebo, ki v okviru gospodarske dejavnosti da izdelek v uporabo. 
K 10. členu (prekrški, ki se nanašajo na obveznosti v zvezi z znaki)
Predlagani 10. člen določa višino globe za prekrške, ki se nanašajo na kršitve obveznosti v zvezi z znaki, kot so določene v 32. členu Uredbe 2024/1781/EU. Gospodarski subjekti v skladu s svojimi obveznostmi v dobavni verigi morajo zagotoviti, da so izdelki, ki jih dajejo na trg ali v uporabo  označeni z znakom, kot ga določa 16. člen  Uredbe 2024/1781/EU. Podrobnosti glede znaka za posamezne izdelke bodo določene v delegiranih aktih, sprejetih na podlagi 4. člena Uredbe 2024/1781/EU. 
K 11. členu (prekrški, ki se nanašajo na ponudnike storitev odpremnih skladišč) 
Predlagani 11. člen določa višino globe za prekrške, ki se nanašajo na kršitve obveznosti za ponudnike storitev odpremnih skladišč, kot so določene v 33. členu Uredbe 2024/1781/EU. Ponudnik storitev odpremnih skladišč je, v skladu z definicijo, opredeljeno v enajsti točki  3. člena Uredbe (EU) 2019/1020 o nadzoru trga in skladnosti proizvodov, vsaka fizična ali pravna oseba, ki v okviru poslovne dejavnosti ponuja vsaj dve od naslednjih storitev: skladiščenje, pakiranje, naslavljanje in odpremo, ne da bi bila lastnica zadevnih proizvodov. Ponudniki storitev odpremnih skladišč morajo zagotoviti, da pogoji med skladiščenjem, pakiranjem, naslavljanjem in odpremo, ne vplivajo negativno na skladnosti izdelka. 
K 12. členu (prekrški, ki se nanašajo na ponudnike spletnih tržnic in spletnih iskalnikov) 
Predlagani 12. člen določa višino globe za prekrške, ki se nanašajo na kršitve obveznosti za ponudnike storitev spletnih tržnic in spletnih iskalnikov, kot so določene v 35. členu Uredbe 2024/1781/EU. Splošne obveznosti ponudnikov spletnih tržnic in spletnih iskalnikov so vezane na obveznosti iz 11. in 30. člena Uredbe 2022/2065/EU o enotnem trgu digitalnih storitev. Ponudniki spletnih tržnic imajo ključno vlogo v dobavni verigi, saj gospodarskim subjektom omogočajo, da dosežejo več strank. Zaradi svoje pomembne vloge kot posredniki med gospodarskimi subjekti in strankami pri prodaji izdelkov imajo  odgovornost za obravnavanje prodaje izdelkov, ki niso skladni z zahtevami za okoljsko primerno zasnovo in bistveno je, da tesno sodelujejo z organi za nadzor trga.
K 13. členu (prekrški, ki se nanašajo na gospodarske subjekte glede neprodanih potrošniških izdelkov) 
Predlagani 13. člen določa višino globe za prekrške, ki se nanašajo na kršitve obveznosti gospodarskih subjektov glede neprodanih potrošniških izdelkov, kot so določene v 24. členu Uredbe 2024/1781/EU. Obveznosti gospodarskih subjektov se nanašajo na razkritje informacij o neprodanih potrošniških izdelkih in ukrepih, ki jih sprejmejo za preprečevanje njihovega uničenja. 
K 14. členu (prekrški, ki se nanašajo na gospodarske subjekte glede uničenja neprodanih potrošniških izdelkov)
Predlagani 14. člen določa višino globe za prekrške, ki se nanašajo na kršitve obveznosti gospodarskih subjektov glede uničenja neprodanih potrošniških izdelkov, kot so določene v 25. členu Uredbe 2024/1781/EU, ki predstavlja okvir za preprečevanje uničenja neprodanih potrošniških izdelkov. Na podlagi prvega odstavka 25. člena in Priloge VII Uredbe 2024/1781/EU je prepovedano uničenje potrošniških izdelkov, ki so oblačila in obutev.  
K 15. členu (prekrški, ki se nanašajo na gospodarske subjekte glede obveščanja pri prodaji na daljavo)
Predlagani 15. člen določa višino globe za prekrške, ki se nanašajo na kršitve obveznosti gospodarskih subjektov glede obveščanja pri prodaji na daljavo, kot so določene v 36. členu Uredbe 2024/1781/EU. Gospodarski subjekti  morajo pri tem, ko omogočijo, da je izdelek na trgu dostopen prek prodaje na daljavo, poskrbeti, da so v ponudbi izdelka jasno in vidno navedene vsaj informacije, opredeljene v 36. členu Uredbe 2024/1781/EU.  
K 16. členu (prekrški, ki se nanašajo na akterje v dobavni verigi)
Predlagani 16. člen določa višino globe za prekrške, ki se nanašajo na kršitve obveznosti akterjev v dobavni verigi,  kot so določene v 38. členu Uredbe 2024/1781/EU. Akterji v dobavni verigi morajo na zahtevo proizvajalca, priglašenega organa ali pristojnega nadzornega organa predložiti informacije o izdelkih, ki jih dobavljajo, ali storitvah, ki jih opravljajo, za lažje preverjanje skladnosti z zahtevami za okoljsko primerno zasnovo in da se olajša ugotavljanje skladnosti in nadzor trga.  
K 17. členu (višina globe v hitrem prekrškovnem postopku)

Ker predlog uredbe določa globe v razponih, predlagani 17. člen v skladu s tretjim odstavkom 52. člena Zakona o prekrških (ZP-1, Uradni list RS, št. 29/11 – uradno prečiščeno besedilo, 21/13, 111/13, 74/14 – odl. US, 92/14 – odl. US, 32/16, 15/17 – odl. US, 73/19 – odl. US, 175/20 – ZIUOPDVE, 5/21 – odl. US, 38/24, 100/25 – ZS-1 in 10/26) organu za nadzor trga omogoča, da v hitrem prekrškovnem postopku (ob uporabi splošnih pravil za odmero sankcije – 26. člen ZP-1) izreče globo v znesku, ki je višji od najnižjega predpisanega s predlogom zakona.

K 18. členu (začetek veljavnosti) 

Predlagani 18. člen določa vacatio legis 15 dni po objavi v Uradnem listu Republike Slovenije.
